Anastasija
Anastasija (ili Anastazija; od grčkog Anastasía (Ἀναστασία)) je žensko ime grčkog porekla. Potiče od grčke reči anástasis (ἀνάστασις), u značenju „vaskrsnuće“.

U zemljama hrišćanske tradicije se davalo detetu koje je rođeno uoči ili oko uskrsa. Muški oblik je Anastasije (ili Anastazije) i oba imena su kalendarska.

Izvedena imena 
Od ovih imena izvedena su imena Anastas, Asja, Nasta, Nastas, Nastasija, Nastasije, Nasto, Naca, Staso i Stasa.

Popularnost 
U Srbiji je ovo ime u periodu od 2003. do 2005. bilo na šesnaestom mestu po popularnosti, a u Belorusiji čak na drugom, 2005. godine. U južnoj Australiji je 2003. bilo na 679. mestu, ali već naredne godine na 2.113. U Sloveniji je 2007. bilo na 352. mestu.

Reference

Spoljašnje veze 
 Think Baby Names: Anastasija 

Ženska imena
Grčka imena
Slavenska imena